《次韵胡景参制机见寿二首》
宋代·陈著

倚囊仙叟付良姻，一实交孚略具文。
共喜树高堪托蔓，自怜莸臭不投薰。
移厨幸免劳都督，问字何妨□子云。
月峡霞峰总奇绝，閒中相望足为群。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。